Story of Umi. 207 



aikane a Umi ; o Hilo no Kaoleiokii ; o Hainakua no Piimaiwaa ; o Kohala no Koi ; 

 o Kona no Ehu. 



KA LILO ANA O KAOLEIOKU I KAHUNA NA KE 'LII, NA UMI. 



A pau ko Umi mahele ana i na aina no kona poe ponoi, ku mai la o Kaoleioku i 

 waenakonu o ke 'Hi a olelo mai la penei: 



"E ke 'lii, e hoolohe mai; 

 Ke ku nei au i mua o kou alo, 

 A me ke alo o kou poe kanaka, 

 Ke hoolilo nei oe e ke 'lii, 

 I kahuna au nou i keia la, 

 E like me kou ike ana ia'u mamua, 

 A ua hooko ia mai i keia wa; 

 A ua kokua mai ke akua ia oe, 

 A ua lanakila oe maluna o ka ilihune, 

 A o oe ke 'lii nui o Hawaii nei. 

 A e noho ana na kanaka malalo ou; 

 Ina e pono kou noho ana alii, 

 Alaila, e mau loa kou alii ana, 

 A ina e like oe me kou kaikuaana 

 Alaila, hoowahawaha ia oe. 

 He hookuli ka make. 

 He hoolohe ke ola." 



Mahope o keia mau olelo a Kaoleioku ia Umi, olelo aku la ia, i ke 'lii ia Umi, a 

 me Omaokamau. 



Maanei e ike ai kakou i ke kupono o ka noho kahuna ana o Kaoleioku na Umi, 

 a maanei e ike ai kakou i ka pololei o na olelo wanana a Kaoleioku i mua o ke 'lii a 

 me na kanaka. 



I aku o Kaoleioku: "E ke 'lii; e ku i luna." A ku ae la o Umi i luna. "E 

 Omaokamau, e ku i luna." Mawaena o laua, ewalu anana ke kaawale, a loaa kekahi 

 i kekahi. O keia hana a Kaoleioku, he hoailona no ke 'lii no Umi, i mea e maopopo 

 ai ka paa o ke aupuni, a me ka ole. 



Ia laua e ku ana, aia ma ko Omaokamau lima akau, ka laau palau e paa ana, 

 oia o Kaniaupiiikalani. Aole e pahii wale ia ia laau, aia no a pa i ka aina, alaila pahu, 

 ma ke ano hoailona a kahuna. Olelo aku o Kaoleioku ia Omaokamau: "E Omaoka- 

 mau e, o ko ikaika no a pau loa, pahu i ka piko o ke 'Hi." No ka mea, ua ike o Kao- 

 leioku ia Omaokamau, he kanaka ikaika i ka o ihe. Ia wa, kaikai ae la o Omaokamau 

 i ka laau, a pahu mai la ia Umi, me ka ikaika loa (o "wahie" ka ai). A kokoke i ka 

 piko o Umi, pale ae la o Umi, hala ka ihe mahope; me ka lele no, apo aku la o Umi, a 

 paa aku la ma ka welelau o ka ihe. 



